Vega de Pas

Vega de Pas [BEga dePAS] estas municipo en centrorienta Kantabrio, Hispanio, en la komarko Valles Pasiegos kaj subkomarko Pas-Miera. La loknomo Vega de Pas estas etimologie komprenebla kiel Valkamparo de Pas.

Ĝi estas unu el la tri nomitaj "tres villas pasiegas" (Pas-urboj) nome Vega de Pas mem, San Roque de Riomiera kaj San Pedro del Romeral.

 Geografio 
eta|maldekstre|250ra|Yera kaj iama fervoja stacio meze de la deklivo.
Ĝi limas norde kun Selaya, Villacarriedo kaj Santiurde de Toranzo; okcidente kun Luena kaj San Pedro de Romeral; oriente kun San Roque de Riomiera; kaj sude kun Espinosa de los Monteros de la provinco Burgoso, Kastilio kaj Leono.

La municipo estas sur la supra baseno de la rivero Pas, en la subkomarko Pas-Miera.

 Demografio 
Por areo de 87,53 km² estas 748 loĝantoj (laŭ censo de 2021). La 748 loĝantoj (2021) estas distribuataj en jenaj loĝlokoj:
 Candolías, 127 loĝ., el kiuj 11 en la urba kerno de Candolías kaj 17 dise.
 La Gurueba, 82 loĝ. dise.
 Guzparras, 22 loĝ. dise.
 Pandillo, 173 loĝ. dise.
 Vega de Pas (Capital), 311 loĝ., el kiuj 284 en la urba kerno de Vega de Pas kaj 27 dise.
 Viaña, 65 loĝ. dise.
 Yera, 133 loĝ. dise.

La rura karaktero de la municipo kaj ties izoligo favoris malpliigon de la loĝantaro komencita en la 1940-aj jaroj konstanta ekde tiam.

Demografia evoluo190019101920193019401950196019701980199020002007 2066  2015  2059  2032  2072  1897  1858  1493  1343  1293  1004  916
Fonto: INE

 Ekonomio 
Tradicie, la ekonomia agado de la municipo estis agrikulturo kaj brutobredado. Sed nuntempe oni transiris iome al turismo kaj industrio. Ĉiuokaze ankoraŭ 44,9 % de la laboristaro de la municipo dediĉas sin al la unuaranga sektoro, 14,6 % al la konstruado, 10,8 % al industrio kaj 30,4 % al triaranga sektoro.

Inter vidindaĵoj menciindas la tradicia arkitekturo kaj la preĝejo kun granda sonorilturo.

 Vidu ankaŭ 
 Listo de municipoj de Kantabrio

Kategorio:Municipoj de Kantabrio